01000451303010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 45 

9 Μαρτίου 2001 


ΝΟΜΟΣ ΥΠΆΡΙΘ. 2891 

Περί κυρώσεως της υπ’ αριθμ. 58861ΙΥΠΕ/1100003/1/ 
Ν.2601 II99819.11.2000 Υπαγωγή επένδυσης της υπό 
σύσταση εταιρείας ΘΕΑνΕΒΒΕί ΚΑΒΑΛΑΣ Α.Ε. στην ε¬ 
νίσχυση της επιχορήγησης και επιδότησης τόκων του 
Ν. 2601/1998" κοινής υπουργικής απόφασης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο πρώτο 

Κυρώνεται σύμφωνα με τις διατάξεις της παρ. 3του άρ¬ 
θρου 10 του Ν. 2601/1998 που αφορούν Ενισχύσεις Ιδιω¬ 
τικών Επενδύσεων, η υπ’ αριθμ. 58861/ΥΠΕ/1/00003/Ι/Ν. 
2601/1998/9.11.2000 κοινή υπουργική απόφαση "Υπαγω¬ 
γή επένδυσης της υπό σύσταση εταιρείας ΟΕΑνΕΡΙΒΕΕ 
ΚΑΒΑΛΑΣ Α.Ε. στην ενίσχυση της επιχορήγησης και επι¬ 
δότησης τόκων του Ν. 2601/1998", της οποίας το κείμενο 
έχει ως εξής: 

«Αριθμ. Πρωτ. 58861 /ΥΠΕ/1 /00003/Ι/Ν .2601 /98/9.11.2000 
ΑΠΟΦΑΣΗ 

Υπαγωγή επένδυσης της υπό σύσταση εταιρείας 
"ΘΙ_ΑνΕΒΒΕΙ_ ΚΑΒΑΛΑΣ Α.Ε." στην ενίσχυση της επιχορή¬ 
γησης και επιδότησης τόκων του Ν. 2601/1998. 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ Ο ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2601/1998 "Ενισχύσεις Ιδιωτικών 
Επενδύσεων για την Οικονομική και Περιφερειακή Ανά¬ 
πτυξη της Χώρας" (ΦΕΚ81 Α715.4.1998), όπως ισχύει. 

2. Το άρθρο 23του Ν. 1558/1985 (ΦΕΚ137 Α'/26.7.1985) 
"Κυβέρνηση και Κυβερνητικά Όργανα", όπως ισχύει. 

3. Την υπ’ αριθμ. 55734/19.5.98 (ΦΕΚ 527 Β729.5.1998) 
απόφαση του Υπουργού Εθνικής Οικονομίας "Τεχνικοοι- 
κονομικά στοιχεία και δικαιολογητικά που πρέπει να συ¬ 


νοδεύουν τις αιτήσεις υπαγωγής επενδύσεων και προ¬ 
γραμμάτων χρηματοδοτικής μίσθωσης εξοπλισμού στις 
διατάξεις του Ν. 2601/1998 για την παροχή κινήτρων επι¬ 
χορήγησης επιδότησης επιτοκίου και επιδότησης χρημα¬ 
τοδοτικής μίσθωσης". 

4. Την υπ’ αριθμ. 16326/ΔΙΟΕ 318/19.4.2000 (ΦΕΚ 566 
Β720.4.2000) κοινή απόφαση του Πρωθυπουργού και του 
Υπουργού Εθνικής Οικονομίας "Καθορισμός αρμοδιοτή¬ 
των των Υφυπουργών Εθνικής Οικονομίας". 

5. Την υπ’ αριθμ. 303/5.5.2000 (ΦΕΚ 594 Β75.5.2000) 
κοινή απόφαση του Πρωθυπουργού και του Υπουργού Α¬ 
νάπτυξης "Ανάθεση αρμοδιοτήτων στους Υφυπουργούς 
Ανάπτυξης". 

6. Την από 5.8.1998 (αριθμ. πρωτ. ΕΛΚΕ 2442) αίτηση 
της υπό σύσταση εταιρείας ΟΙ_Α\/ΕΡΒΕ1_ ΚΑΒΑΛΑΣ Α.Ε. 
για την υπαγωγή στις διατάξεις του άρθρου 10 παρ. 3 του 
Ν. 2601/1998 επένδυσης που αναφέρεται στην ίδρυση 
μονάδας παραγωγής υαλοπινάκων ίΙοαί (Κ.Α. ΣΤΑΚΟΔ91 
261.1) στη θέση ΒΙ.ΠΕ. Καβάλας του Νομού Καβάλας συ¬ 
νολικής δαπάνης τριάντα επτά δισεκατομμυρίων εβδομή¬ 
ντα δύο εκατομμυρίων πεντακοσίων είκοσι μιας χιλιάδων 
(37.072.521.000) δρχ. 

7. Την από 28.7.1999 ομόφωνη γνωμοδότηση της Ειδι¬ 
κής Γνωμοδοτικής Επιτροπής του άρθρου 8του Ν. 2601/ 
1998 για την υπαγωγή στο άρθρο 10 παρ. 3 του Ν. 2601/ 
1998 της παραπάνω επένδυσης συνολικής ενισχυόμενης 
δαπάνης ποσού είκοσι οκτώ δισεκατομμυρίων επτακο¬ 
σίων ογδόντα τεσσάρων εκατομμυρίων (28.784.000.000) 
δρχ. 

8. Το Πολυτομεακό Πλαίσιο για τις περιφερειακές ενι¬ 
σχύσεις προς μεγάλα επενδυτικά σχέδια της ΕΚ (98/0 
107/05). 

9. Την απόφαση της Ευρωπαϊκής Επιτροπής να θεωρή¬ 
σει την ενίσχυση ως συμβιβάσιμη με τη συνθήκη Ε.Κ. την 
οποία κοινοποίησε με την από 17.8.2000 (30 (2000)ϋ/ 
106281) επιστολή της. 

10. Τη σημαντική επίπτωση της προτεινόμενης επένδυ¬ 
σης στη διεθνή ανταγωνιστικότητα της χώρας και στην α¬ 
πασχόληση. 




















1154 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αποφασίζουμε 
Άρθρο 1 

1. Εγκρίνουμε την υπαγωγή στην ενίσχυση της επιχο¬ 
ρήγησης και επιδότησης τόκων του ν. 2601/1998 της 
επένδυσης της υπό σύσταση εταιρείας «61_ΑνΕΡΒΕί 
ΚΑΒΑΛΑΣ Α.Ε.» συνολικής ενισχυόμενης δαπάνης πο¬ 
σού είκοσι οκτώ δισεκατομμυρίων επτακοσίων ογδόντα 
τεσσάρων εκατομμυρίων (28.784.000.000) δρχ. που 
αναφέρεται στην ίδρυση μονάδας παραγωγής υαλοπι¬ 
νάκων ίΐοαΐ απλών και με ανακλαστικό πυρολυτικό επί¬ 
χρισμα, διάφανων και φυμέ. 

2. Η ενισχυόμενη δαπάνη της παραπάνω επένδυσης 
αναλύεται ως εξής: 

Ανέγερση κτιριακών εγκαταστάσε¬ 
ων επιφάνειας 52.196 μ2 και έργα 
πολιτικού μηχανικού 4.500.000.000 δρχ. 

Αγορά καινούργιου μηχανολογικού 
εξοπλισμού (εξοπλισμός αποθή¬ 
κευσης - παραλαβής - ανάμιξης 
και διακίνησης πρώτων υλών, σύ¬ 
στημα ανακύκλωσης θραυσμάτων 
γυαλιού, φούρνος τήξης (κλίβα¬ 
νος), λουτρό επίπλευσης, σύστη¬ 
μα εναπόθεσης στρωμάτων, σή¬ 
ραγγα επαναληπτικού ψησίματος - 
ψύξης υαλοπινάκων, εξοπλισμός 
κοπής - πλυσίματος και διαλογής 
υαλοπινάκων) 

16.611.000.000 δρχ. 

Μεταφορά και εγκατάσταση μηχα¬ 
νολογικού εξοπλισμού (δαπάνες 
εργασιών μεταφοράς και εγκατά¬ 
στασης του μηχανολογικού εξο¬ 
πλισμού που δεν έχουν ενσωματω¬ 
θεί στο κόστος των μηχανημάτων, 
συναρμολόγηση πυρίμαχων φούρ¬ 
νου) 2.729.000.000 δρχ. 

Ειδικές εγκαταστάσεις (σύστημα 
καθαρισμού των αερίων που παρά- 
γονται κατά την οπ Ιι'πθ επικάλυψη, 
δεξαμενές καυσίμου, σύστημα πα¬ 
ραγωγής πεπιεσμένου αέρα, κύ¬ 
κλωμα νερού ψύξης για το φούρνο 
και το λουτρό, υποσταθμός, ηλε- 
κτρολογικές εγκαταστάσεις, σύ¬ 
στημα παραλαβής ανάμιξης και 
διοχέτευσης αζώτου και υδρογό¬ 
νου 

2.675.000.000 δρχ. 

Αγορά λοιπού εξοπλισμού (μηχα¬ 
νοργάνωση των λειτουργιών διοί¬ 
κησης και πωλήσεων, εξοπλισμός 
γραφείων και κοινόχρηστων χώ¬ 
ρων, εξοπλισμός εργαστηρίου, εξο¬ 
πλισμός μηχανουργείου, εξοπλι¬ 
σμός αποθηκών, μέσα διακίνησης 
προϊόντων εντός του εργοστασια¬ 
κού χώρου, κασσίτερος για το αρ¬ 
χικό γέμισμα του λουτρού επίπλευ¬ 
σης) 2.129.000.000 δρχ. 


Δαπάνες διαμόρφωσης περιβάλλο¬ 
ντος χώρου (περίφραξη, οδοποιία, 
χώρος πάρκινγκ, διαμόρφωση χώ¬ 
ρου πρασίνου) 140.000.000 δρχ. 

ΣΥΝΟΛΟ ΠΑΡΑΓΩΓΙΚΗΣ 

ΕΠΕΝΔΥΣΗΣ 28.784.000.000 δρχ. 

Στη δαπάνη των κτιριακών εγκαταστάσεων περιλαμ¬ 
βάνεται η δαπάνη των συνήθων ηλεκτρολογικών και 
υδραυλικών εγκαταστάσεων και η δαπάνη έκδοσης της 
άδειας οικοδομικών και λοιπών εργασιών. 

Άρθρο 2 

1. Η υπαγωγή της πιο πάνω επένδυσης στις διατάξεις 
του ν. 2601/1998 εγκρίνεται με την προϋπόθεση τήρη¬ 
σης από την επιχείρηση των παρακάτω όρων και προϋ¬ 
ποθέσεων: 

Ειδικότερα ορίζεται: 

α. Τόπος εγκατάστασης: ΒΙ.ΠΕ. Καβάλας. 

β. Ημερομηνία έναρξης: Μετά την υποβολή της αίτη¬ 
σης υπαγωγής (5.8.1998). 

γ. Ημερομηνία ολοκλήρωσης: 31.12.2002. 

δ. Νέες υποχρεωτικές μόνιμες θέσεις εργασίας στην 
ενισχυόμενη επιχείρηση: 202. 

ε. Ισχύς νέων παραγωγικών μηχανημάτων: 10.000 Κ\Λ/ 
(κινητήριος 2.500 Κ\Λ/, θερμική 7.500 Κ\Υ). 
στ. Νέα παραγωγική δυναμικότητα: 150.761 τόννοι υα¬ 
λοπινάκων /έτος. 

ζ. Μετοχική σύνθεση της εταιρείας που θα αποτελέ- 
σει φορέα της επένδυσης: 

- <3Ι_ΑνΕΗΒΕΙ- 3Α (έδρα Βέλγιο) με ποσοστό συμμετο¬ 
χής 99%. 

- ΟυίνΕΒΡΙΝ ΒΕΗΕΕΗ Βν (έδρα Ολλανδία) με ποσο¬ 
στό συμμετοχής 1 %. 

η. Η ίδια συμμετοχή του φορέα της επένδυσης θα 
ανέλθει σε ποσοστό 20% της συνολικής ενισχυόμενης 
δαπάνης που αντιστοιχεί στο ποσό των πέντε δισεκα¬ 
τομμυρίων επτακοσίων πενήντα έξι εκατομμυρίων οκτα¬ 
κόσιων χιλιάδων (5.756.800.000) δρχ., κατά παρέκκλιση 
των σχετικών διατάξεων του ν. 2601/1998 που ορίζουν 
την ελάχιστη ίδια συμμετοχή. 

Το ως άνω ποσοστό της ίδιας συμμετοχής δεν μπορεί 
να μειωθεί κατά τη διάρκεια υλοποίησης της επένδυ¬ 
σης. 

Η ίδια συμμετοχή αποτελείται στο σύνολό της από με¬ 
τρητά που θα εισαχθούν με τη μορφή συναλλάγματος 
ως εισφορές των εταίρων της υπό σύσταση εταιρείας 
και θα αποτελόσουν μετοχικό κεφάλαιο. 

Το ποσό της ίδιας συμμετοχής θα καθοριστεί ακριβώς 
με την ολοκλήρωση της επένδυσης υπολογιζόμενο στο 
πραγματικό κόστος της ενισχυόμενης επένδυσης, όπως 
θα καθοριστεί μετά την τελική έκθεση των αρμόδιων ορ¬ 
γάνων ελέγχου, σύμφωνα με τα ισχύοντα για τις επεν¬ 
δύσεις του ν. 2601/1998. 

Η κάλυψη της συνολικής δαπάνης της επένδυσης θα 
γίνει αποκλειστικά με την ίδια συμμετοχή του φορέα, με 
μεσομακροπρόθεσμο τραπεζικό δάνειο και με επιχορή¬ 
γηση του ν. 2601/1998. 

θ. Σε περίπτωση που για την υλοποίηση της επένδυ¬ 
σης δεν θα συναφθεί τραπεζικό δάνειο, η συνολική δα¬ 
πάνη της επένδυσης θα καλυφθεί αποκλειστικά με ίδια 
συμμετοχή και με επιχορήγηση του ν. 2601/1998. Το 

τμήμα της ίδιας συμμετοχής το οποίο αντιστοιχεί στο 
ποσό του δανείου θα προελθεί επίσης από μετρητά που 
θα εισαχθούν με τη μορφή συναλλάγματος ως εισφο¬ 
ρές των εταίρων και θα αποτελέσει μετοχικό κεφάλαιο. 

2. Οι μετοχές της εταιρείας που θα συσταθεί «<31_Α\/Ε- 
ΒΒΕΙ. ΚΑΒΑΛΑΣ Α.Ε.» στο σύνολό τους θα είναι μη με- 
ταβιβάσιμες από την ημερομηνία σύστασης της εταιρεί¬ 
ας και για μια 5ετία από την ημερομηνία έκδοσης της 
απόφασης πιστοποίησης της έναρξης της παραγωγικής 
λειτουργίας της παρούσας επένδυσης, χωρίς προηγού¬ 
μενη έγκριση του Υπουργού Εθνικής Οικονομίας, δεδο¬ 
μένου ότι ο φορέας της επένδυσης τελούσε υπό σύστα¬ 
ση το χρόνο υποβολής του αιτήματος υπαγωγής της 
επένδυσης στις διατάξεις του ν. 2601/1998. 

Αμέσως μετά την έκδοση της παρούσας απόφασης 
και πάντως πριν από την καταβολή της πρώτης δόσης 
της επιχορήγησης, η εταιρεία που θα συσταθεί υποχρε- 
ούται να προσκομίσει στην αρμόδια υπηρεσία του 
Υπουργείου Εθνικής Οικονομίας αντίγραφο του ΦΕΚ 
στο οποίο θα έχει δημοσιευθεί το καταστατικό αυτής. 
Στο καταστατικό της εταιρείας θα περιλαμβάνονται τα 
οριζόμενα στην παρούσα παράγραφο, καθώς επίσης 
και όρος για τη μη απάλειψη ή τροποποίησή τους πριν 
την παρέλευση του ως άνω χρονικού διαστήματος. 

3. Η επιχείρηση ευθύνεται για την έκδοση όλων των 
απαιτούμενων κατά την ισχύουσα νομοθεσία αδειών οι¬ 
κοδομικών εργασιών και εγκαταστάσεων, για τη λήψη 
όλων των απαιτούμενων κατά την ισχύουσα νομοθεσία 
μέτρων, καθώς και αυτών που καθορίζονται στην άδεια 
εγκατάστασης για την προστασία του περιβάλλοντος. 

4. Προϋπόθεση για την επιχορήγηση της επιχείρησης 
είναι: 

α) η τήρηση από αυτήν λογιστικών βιβλίων Γ' κατηγο¬ 
ρίας του Κ.Φ.Σ. και 

β) η μη επιχορήγηση της παρούσας επένδυσης από 
άλλη πηγή. 

Άρθρο 3 

1. Εγκρίνουμε τη χορήγηση προς την επιχείρηση που 
θα συσταθεί με την επωνυμία «ΟΙΑΛ/ΕΒΒΕΙ ΚΑΒΑΛΑΣ 
Α.Ε.» επιχορήγησης ύψους δώδεκα δισεκατομμυρίων 
εννιακοσίων πενήντα δύο εκατομμυρίων οκτακόσιων χι¬ 
λιάδων (12.952.800.000) δρχ. δηλαδή ποσοστό 45% της 
συνολικής ενισχυόμενης δαπάνης της επένδυσης, κατά 
παρέκκλιση των σχετικών διατάξεων του ν. 2601/1998 
που αφορούν στα ποσοστά και το ύψος της επιχορήγη¬ 
σης. 

Η επιχορήγηση θα εμφανίζεται με τη μορφή αφορο¬ 
λόγητου αποθεματικού σε ξεχωριστό λογαριασμό στα 
λογιστικά βιβλία της επιχείρησης. 

Η επιχορήγηση καταβάλλεται απευθείας στην επιχεί¬ 
ρηση και δεν επιτρέπεται η εκχώρησή της σε τρίτους. 
Κατ' εξαίρεση, είναι δυνατή η εκχώρηση της επιχορήγη¬ 
σης σε τράπεζα, για την παροχή βραχυπρόθεσμου δα¬ 
νεισμού ισόποσου της εκχωρούμενης επιχορήγησης 
που χρησιμοποιείται για την υλοποίηση της επένδυσης. 

2. Η καταβολή της επιχορήγησης, κατά παρέκκλιση 
των σχετικών διατάξεων του ν. 2601/1998, θα πραγμα¬ 
τοποιηθεί σε πέντε (5) δόσεις: 

α. Η πρώτη δόση θα καταβληθεί εφόσον διαπιστωθεί 
με βάση την έκθεση των αρμόδιων οργάνων ελέγχου 
ότι έχει καταβληθεί και δαπανηθεί για την πραγματοποί¬ 
ηση της επένδυσης το 50% της ίδιας συμμετοχής δηλα¬ 
δή ποσό δύο δισεκατομμυρίων οκτακόσιων εβδομήντα 


οκτώ εκατομμυρίων τετρακοσίων χιλιάδων (2.878.400. 
000) δρχ. και το 25% του τραπεζικού δανείου δηλαδή 
ποσό δύο δισεκατομμυρίων πεντακοσίων δεκαοκτώ 
εκατομμυρίων εξακοσίων χιλιάδων (2.518.600.000) 
δρχ., ήτοι θα πρέπει να έχουν γίνει για την πραγματο¬ 
ποίηση της επένδυσης, συνολικά δαπάνες τουλάχιστον 
πέντε δισεκατομμυρίων τριακοσίων ενενήντα επτά χι¬ 
λιάδων (5.397.000.000) δρχ. (δηλ. συνολικές δαπάνες 
που αντιστοιχούν τουλάχιστον στο 18,75% του συνολι¬ 
κού ύψους της επένδυσης). Η πρώτη δόση καθορίζεται 
στο 18,75% του ποσού της επιχορήγησης ήτοι στο πο¬ 
σό δύο δισεκατομμυρίων τετρακοσίων είκοσι οκτώ εξα¬ 
κοσίων πενήντα (2.428.650.000) δρχ.. 

β. Η δεύτερη δόση θα καταβληθεί εφόσον διαπιστω¬ 
θεί με βάση την έκθεση των αρμόδιων οργάνων ελέγ¬ 
χου ότι έχει καταβληθεί και δαπανηθεί για την πραγμα¬ 
τοποίηση της επένδυσης το 50% της ίδιας συμμετοχής 
δηλαδή ποσό δύο δισεκατομμυρίων οκτακόσιων εβδο¬ 
μήντα οκτώ εκατομμυρίων τετρακοσίων χιλιάδων 
(2.878.400.000) δρχ. το 70% του τραπεζικού δανείου 
δηλαδή ποσό επτά δισεκατομμυρίων πενήντα δύο εκα¬ 
τομμυρίων ογδόντα χιλιάδων (7.052.080.000) δρχ. και η 
πρώτη δόση της επιχορήγησης που καταβλήθηκε, ήτοι 
θα πρέπει να έχουν γίνει συνολικά δαπάνες τουλάχιστον 
δώδεκα δισεκατομμυρίων τριακοσίων πενήντα εννέα 
εκατομμυρίων εκατόν τριάντα χιλιάδων (12.359.130.000) 
δρχ. που αντιστοιχούν τουλάχιστον στο 42,94% του συ¬ 
νολικού ύψους της επένδυσης. 

Η δεύτερη δόση καθορίζεται στο 24,19% της επιχορή¬ 
γησης ήτοι στο ποσό των τριών δισεκατομμυρίων εκα¬ 
τόν τριάντα τριών εκατομμυρίων διακοσίων ογδόντα 
δύο χιλιάδων τριακοσίων (3.133.282.300) δρχ.. 

γ. Η τρίτη δόση θα καταβληθεί εφόσον διαπιστωθεί με 
βάση την έκθεση των αρμόδιων οργάνων ελέγχου ότι 
έχει καταβληθεί και δαπανηθεί για την πραγματοποίηση 
της επένδυσης το 85% της ιδίας συμμετοχής δηλαδή 
ποσό τεσσάρων δισεκατομμυρίων οκτακόσιων ενενήντα 
τριών εκατομμυρίων διακοσίων ογδόντα χιλιάδων 
(4.893.280.000) δρχ. το 85% του μεσομακροπρόθεσμου 
τραπεζικού δανείου δηλαδή ποσό οκτώ δισεκατομμυρί¬ 
ων πεντακοσίων εξήντα τριών εκατομμυρίων διακοσίων 
σαράντα χιλιάδων (8.563.240.000) δρχ. και οι δύο πρώ¬ 
τες δόσεις της επιχορήγησης δηλαδή ποσό πέντε δισε¬ 
κατομμυρίων πεντακοσίων εξήντα ενός εκατομμυρίων 
εννιακοσίων τριάντα δύο χιλιάδων τριακοσίων (5.561. 
932.300) δρχ., ήτοι θα πρέπει να έχουν γίνει συνολικά 
δαπάνες τουλάχιστον δεκαεννέα δισεκατομμυρίων δε¬ 
καοκτώ εκατομμυρίων τετρακοσίων πενήντα δύο χιλιά¬ 
δων τριακοσίων (19.018.452.300) δρχ. που αντιστοιχούν 
τουλάχιστον στο 66,07% του συνολικού ύψους της 
επένδυσης. Η τρίτη δόση καθορίζεται στο 17,06% του 
ποσού της επιχορήγησης ήτοι στο ποσό των δύο δισε¬ 
κατομμυρίων διακοσίων εννέα εκατομμυρίων επτακοσί¬ 
ων σαράντα επτά χιλιάδων επτακοσίων (2.209.747. 700) 
δρχ., ποσοστό με το οποίο, προστιθέμενης της πρώτης 
και δεύτερης δόσης, συμπληρώνεται το 60% του ποσού 
της επιχορήγησης. 

δ. Η τέταρτη δόση καθορίζεται στο ποσό των δύο δι¬ 
σεκατομμυρίων πεντακοσίων ενενήντα εκατομμυρίων 
πεντακοσίων εξήντα χιλιάδων (2.590.560.000) δρχ. που 
αντιστοιχεί στο 20% της συνολικής επιχορήγησης και 
καταβληθεί μετά την πιστοποίηση ολοκλήρωσης της 
επένδυσης και έκδοση της σχετικής απόφασης ολοκλή¬ 
ρωσης. 

ε. Η τελευταία δόση καθορίζεται στο ποσό των δύο δι¬ 
σεκατομμυρίων πεντακοσίων ενενήντα εκατομμυρίων 
πεντακοσίων εξήντα χιλιάδων (2.590.560.000) δρχ. που 
αντιστοιχεί στο 20% της συνολικής επιχορήγησης και 
θα καταβληθεί μετά την πιστοποίηση της έναρξης της 
παραγωγικής λειτουργίας της επένδυσης και έκδοσης 
της σχετικής απόφασης πιστοποίησης έναρξης της πα¬ 
ραγωγικής της λειτουργίας, υπό την προϋπόθεση ότι θα 
έχουν δημιουργηθεί στην ενισχυόμενη επιχείρηση 150 
τουλάχιστον από τις μόνιμες υποχρεωτικές θέσεις απα¬ 
σχόλησης που προβλέπονται στην παρούσα απόφαση. 
Η πιστοποίηση έναρξης της παραγωγικής λειτουργίας 
απαιτεί επίσης να έχουν πραγματοποιηθεί αγορές πρώ¬ 
των υλών και πωλήσεις προϊόντων ή υπηρεσιών σε βαθ¬ 
μό που να τεκμηριώνουν τη λειτουργία της μονάδας. 

3. Σε περίπτωση που η έναρξη παραγωγικής λειτουρ¬ 
γίας δεν πιστοποιείται ταυτόχρονα με την ολοκλήρωση 
της επένδυσης, η έναρξη παραγωγικής λειτουργίας επι¬ 
τρέπεται να γίνει το αργότερο εντός έτους από την έκ¬ 
δοση της απόφασης ολοκλήρωσης της επένδυσης. Το 
χρονικό αυτό διάστημα δεν είναι δυνατόν να παραταθεί, 
μετά δε την εκπνοή του η παρούσα απόφαση ανακαλεί¬ 
ται αυτοδικαίως και επιστρέφεται η καταβληθείσα επι¬ 
χορήγηση κατά τα οριζόμενα στο ν. 2601/1998. 

4. Ο έλεγχος για τη διαπίστωση της προόδου των ερ¬ 
γασιών και της ανάλωσης των καθοριζόμενων πιο πάνω 
ποσών προκειμένου να καταβληθούν οι δόσεις της επι¬ 
χορήγησης από μέρους του Ελληνικού Δημοσίου, ο 
έλεγχος της ολοκλήρωσης της επένδυσης και έναρξης 
της παραγωγικής της λειτουργίας και γενικότερα της 
συμμόρφωσης της επιχείρησης με τους όρους της πα¬ 
ρούσας απόφασης και των διατάξεων του ν. 2601/1998, 
θα ενεργηθεί επιτόπια από τα αρμόδια όργανα ελέγχου 
του άρθρου 8 του ν. 2601/1998. 

5. Οι δόσεις της επιχορήγησης θα καταβάλλονται με 
κοινές αποφάσεις των Υπουργών Εθνικής Οικονομίας 
και Ανάπτυξης, που θα εκδίδονται μετά από γνωμοδότη¬ 
ση της Ειδικής Γνωμοδοτικής Επιτροπής του άρθρου 8 
του ν. 2601/1998 και τον έλεγχο των σχετικών δικαιολο- 
γητικών κατά τα οριζόμενα στο ν. 2601/1998. 

Αρθρο 4 

1. Εγκρίνουμε την επιδότηση των τόκων με ποσοστό 
45%, κατά παρέκκλιση των διατάξεων του ν. 2601/1998 
που αφορούν στα ποσοστά επιδότησης τόκων, για την 
κάλυψη μέρους της επιβάρυνσης από τόκους του μεσο- 
μακροπρόθεσμου τραπεζικού δανείου, ποσού δέκα δι¬ 
σεκατομμυρίων εβδομήντα τεσσάρων εκατομμυρίων τε- 
τρακοσίων χιλιάδων (10.074.400.000) δρχ., που θα λη- 
φθεί και θα χρησιμοποιηθεί για την ενισχυόμενη με την 
απόφαση αυτή επένδυση. Η καταβολή της επιδότησης 
γίνεται υπό την προϋπόθεση ότι οι τόκοι έχουν καταβλη¬ 
θεί από την επιχείρηση στη δανειοδοτούσα τράπεζα, με 
εξαίρεση τους τόκους της περιόδου χάριτος σε περί¬ 
πτωση κεφαλαιοποίησής τους. 

Το πιο πάνω ποσοστό υπολογίζεται επί του εκάστοτε 
ισχύοντος επιτοκίου σύμφωνα με το οποίο υπολογίζο¬ 
νται οι τόκοι του τραπεζικού δανείου. 

Η επιδότηση τόκων, κατά παρέκκλιση των διατάξεων 
του ν. 2601/1998 που αφορούν στη διάρκεια επιδότη¬ 
σης τόκων, παρέχεται καθ’ όλη τη διάρκεια από την 
ανάληψη της πρώτης δόσης του δανείου μέχρι την απο¬ 
πληρωμή αυτού που δεν μπορεί να υπερβαίνει τα δέκα 
(10) έτη. 


Η επιδότηση τόκων παρέχεται με την προϋπόθεση ότι 
με αυτήν το Καθαρό Ισοδύναμο Επιχορήγησης (Κ.Ι.Ε.) 
των παρεχόμενων ενισχύσεων επιχορήγησης και επιδό¬ 
τησης τόκων δεν υπερβαίνει το ανώτατο επιτρεπόμενο 
από την Ευρωπαϊκή Επιτροπή ποσοστό επί του ενισχυό- 
μενου κόστους της επένδυσης. 

2. Σε περίπτωση κεφαλαιοποίησης τόκων της περιό¬ 
δου χάριτος, η επιδότηση καταβάλλεται στη δανειοδο¬ 
τούσα τράπεζα για μείωση του δανείου που προήλθε 
από την κεφαλαιοποίηση αυτή. 

3. Η επιδότηση επιτοκίου παρέχεται υπό την προϋπό¬ 
θεση ότι το επιτόκιο δεν επιδοτείται από άλλη πηγή. 

4. Η επιχείρηση μπορεί να κάνει χρήση τραπεζικού 
δανείου μεγαλύτερου ποσού για κόστος επένδυσης με¬ 
γαλύτερο του ενισχυόμενου με την παρούσα απόφαση, 
δεν επιδοτούνται όμως οι τόκοι του επιπλέον δανείου. 

5. Η καταβολή της επιδότησης τόκων θα αρχίσει εφό¬ 
σον έχουν εκδοθεί η απόφαση ολοκλήρωσης της επέν¬ 
δυσης και η απόφαση πιστοποίησης της έναρξης της 
παραγωγικής της λειτουργίας, καθώς και εφόσον τηρού¬ 
νται οι διατάξεις του ν. 2601/1998 και οι όροι της παρού¬ 
σας απόφασης. 

Τα ποσά που θα καταβάλλονται κάθε φορά θα καθο¬ 
ρίζονται με απόφασή μας, που θα εκδίδεται μετά τον 
έλεγχο των σχετικών δικαιολογητικών, σύμφωνα με τις 
διατάξεις του άρθρου 9 του ν. 2601/1998. Με την ίδια 
απόφαση θα ρυθμίζονται και όλα τα υπόλοιπα θέματα 
σχετικά με την ανωτέρω επιδότηση του επιτοκίου. 

Αρθρο 5 

1. Οι προβλεπόμενοι μέτοχοι της υπό σύσταση εται¬ 
ρείας «ΘΕΑνΕΡΒΕί. ΚΑΒΑΛΑΣ Α.Ε.» ήτοι οι: (α) <3Ι_Α\/Ε- 
ΗΒΕΙ 5Α (έδρα Βέλγιο) με ποσοστό συμμετοχής 99% 
και (β) ΟΕΑνΕΒΡΙΝ ΒΕΗΕΕΗ Βν (έδρα Ολλανδία) με πο¬ 
σοστό συμμετοχής 1% υποχρεούνται, αμέσως μετά την 
έκδοση της παρούσας απόφασης και πάντως πριν από 
την καταβολή της α' δόσης της επιχορήγησης, όπως 
συστήσουν εταιρεία με την επωνυμία «ΟΙ_Α\/ΕΡ1ΒΕΙ_ ΚΑ¬ 
ΒΑΛΑΣ Α.Ε.» στην οποία θα μετέχουν με τα ανωτέρω 
προβλεπόμενα ποσοστά έκαστος, με σκοπό την πραγ¬ 
ματοποίηση της περιγραφόμενης στην απόφαση αυτή 
επένδυσης και την άσκηση της επιχειρηματικής δρα¬ 
στηριότητας στην οποία η επένδυση αναφέρεται. Στην 
εταιρεία αυτή θα μεταβιβάζεται με διάταξη του κατα¬ 
στατικού το σύνολο των απαιτήσεων και των υποχρεώ¬ 
σεων που δημιουργούνται από την παρούσα απόφαση. 

Στο καταστατικό θα περιέχονται επίσης διατάξεις για 
την καταβολή του ποσού της ίδιας συμμετοχής στην 
επένδυση σύμφωνα με το άρθρο 2 της παρούσας. 

2. Η εταιρεία υποχρεούται, από την έκδοση της πα¬ 
ρούσας απόφασης και μέχρι την ολοκλήρωση και έναρ¬ 
ξη της παραγωγικής λειτουργίας της επένδυσης, να 
υποβάλλει στη Υπηρεσία Ιδιωτικών Επενδύσεων τα προ¬ 
βλεπόμενα από την παρ 31 του άρθρου 6 του ν. 2601/ 
1998 εξαμηνιαία δελτία προόδου των επενδυτικών έρ¬ 
γων της. Τα δελτία αυτά υποβάλλονται κατά τον Ιανουά¬ 
ριο και Ιούλιο κάθε έτους. 

3. Ο εξοπλισμός που θα εισαχθεί από το εξωτερικό θα 
πρέπει κατά την εισαγωγή του να συνοδεύεται από τα 
σχετικά τιμολόγια των κατασκευαστικών οίκων και βε¬ 
βαιώσεις για το καινουργές αυτών. 

4. Μετά την έκδοση της απόφασης πιστοποίησης της 
έναρξης παραγωγικής λειτουργίας της επένδυσης και 

μέχρι τη συμπλήρωση του πέμπτου έτους από την ημε¬ 
ρομηνία αυτή, ο μέσος ετήσιος όρος του αριθμού των 
εργαζομένων στην επιχείρηση θα πρέπει να είναι τουλά¬ 
χιστον 202 άτομα και παράλληλα θα πρέπει να τεκμη¬ 
ριώνεται η δημιουργία τουλάχιστον 150 νέων μόνιμων 
θέσεων εργασίας σε δορυφορικές επιχειρήσεις ως άμε¬ 
σο αποτέλεσμα της ενισχυόμενης επένδυσης, σύμφωνα 
με τα οριζόμενα στην παρ. 3 του άρθρου 10 του ν. 
2601/1998. 

Στο χρονικό διάστημα της πρώτης πενταετίας από την 
ημερομηνία πιστοποίησης της έναρξης παραγωγικής 
λειτουργίας της επένδυσης, η εταιρεία έχει υποχρέωση 
να υποβάλλει εντός ενός (1) μηνός από της λήξεως εκά- 
στου εξαμήνου, αρχής γενομένης από την ολοκλήρωση 
της επένδυσης, στην αρμόδια υπηρεσία του Υπουργεί¬ 
ου Εθνικής Οικονομίας, την προβλεπόμενη από την 
παρ. 11 του άρθρου 11 του ν. 2601/1998 κατάσταση του 
απασχοληθέντος το προηγούμενο εξάμηνο προσωπι¬ 
κού της, θεωρημένη από την κατά τόπο αρμόδια επιθε¬ 
ώρηση εργασίας του Υπουργείου Εργασίας, συνοδευό- 
μενη από το εξαμηνιαίο δελτίο απασχόλησης προσωπι¬ 
κού, σύμφωνα με το υπόδειγμα της υπηρεσίας. Παράλ¬ 
ληλα με την υποβολή των παραπάνω δελτίων η εταιρεία 
θα πρέπει να τεκμηριώνει επαρκώς και την απασχόληση 
σε δορυφορικές επιχειρήσεις. 

5. Για την υποβολή στην Ευρωπαϊκή Κοινότητα των 
ετήσιων εκθέσεων επί του επενδυτικού σχεδίου, σύμ¬ 
φωνα με τα προβλεπόμενα στο Πολυτομεακό Πλαίσιο 
για τις περιφερειακές ενισχύσεις προς μεγάλα επενδυ¬ 
τικά σχέδια της ΕΚ (98/0 107/05), η εταιρεία υποχρεού- 
ται επίσης να υποβάλλει τα αιτούμενα εκ μέρους της 
Υπηρεσίας Ιδιωτικών Επενδύσεων στοιχεία σχετικά με 
τους στόχους όσον αφορά το χρονοδιάγραμμα, την 
υλοποίηση της επένδυσης και τη συμμόρφωση με τους 
ειδικούς όρους που έχουν τεθεί βάσει του ν. 2601/1998 
και της παρούσας απόφασης. 

Άρθρο 6 

1. (α) Σε περίπτωση εγκατάλειψης της παρούσας 
επένδυσης κατά το στάδιο υλοποίησής της έχουν εφαρ¬ 
μογή οι κυρώσεις της παραγράφου 1 του άρθρου 11 
του ν. 2601/1998. 

(β) Σε περίπτωση που, από την έκδοση της παρούσας 
απόφασης και μέχρι τη συμπλήρωση πενταετίας από 
την ημερομηνία έκδοσης της απόφασης πιστοποίησης 
έναρξης της παραγωγικής λειτουργίας της παρούσας 
επένδυσης, μεταβιβαστούν για οποιονδήποτε λόγο πά¬ 
για περιουσιακά στοιχεία που έχουν σύμφωνα με την 
παρούσα απόφαση επιχορηγηθεί, χωρίς αυτά να αντι- 
κατασταθούν εντός εξαμήνου με αγορά άλλων ίσης 
τουλάχιστον αξίας και ιδίου είδους και υπό τις προϋπο¬ 
θέσεις της παρ. 4 του άρθρου 11 του ν. 2601/1998, 
έχουν εφαρμογή οι κυρώσεις της παραγράφου 4 του 
άρθρου 11 του ν. 2601/1998. 

(γ) Σε περίπτωση που, από την έκδοση της παρούσας 
απόφασης και μέχρι τη συμπλήρωση πενταετίας από 
την ημερομηνία έκδοσης της απόφασης πιστοποίησης 
έναρξης της παραγωγικής λειτουργίας της παρούσας 
επένδυσης, εκμισθωθεί η επένδυση είτε στο σύνολό της 
είτε κατά ένα μέρος της, χωρίς προηγούμενη έγκριση 
του αρμόδιου οργάνου της Διοίκησης, έχουν εφαρμογή 


οι κυρώσεις της παραγράφου 5 του άρθρου 11 του ν. 
2601/1998. 

(δ) Σε περίπτωση που, από την έκδοση της παρούσας 
απόφασης και μέχρι τη συμπλήρωση πενταετίας από 
την ημερομηνία έκδοσης της απόφασης πιστοποίησης 
έναρξης της παραγωγικής λειτουργίας της παρούσας 
επένδυσης, διαπιστωθεί παύση για οποιονδήποτε λόγο 
της παραγωγικής λειτουργίας της (πλην της παύσης 
της παραγωγικής λειτουργίας της, λόγω μερικής ή ολι¬ 
κής καταστροφής της από πυρκαγιά, πλημμύρα ή άλλα 
φυσικά φαινόμενα), έχουν εφαρμογή οι κυρώσεις της 
παραγράφου 6 του άρθρου 11 του ν. 2601/1998. 

(ε) Σε περίπτωση που, από την έκδοση της παρούσας 
απόφασης και μέχρι τη συμπλήρωση πενταετίας από 
την ημερομηνία έκδοσης της απόφασης πιστοποίησης 
έναρξης της παραγωγικής λειτουργίας της παρούσας 
επένδυσης, μεταβιβαστούν μετοχές της εταιρείας πριν 
την υποβολή της σχετικής αίτησης για την παροχή έ¬ 
γκρισης της μεταβίβασης από το αρμόδιο όργανο της 
Διοίκησης ή απορριφθεί αίτημα μεταβίβασης μετοχών, 
οι οποίες έχουν ήδη μεταβιβαστεί πριν την απόφαση 
της Διοίκησης, έχουν εφαρμογή οι κυρώσεις της παρα¬ 
γράφου 7 του άρθρου 11 του ν. 2601/1998. 

2. Σε περίπτωση διαπίστωσης παραλείψεων κατά την 
εκτέλεση του περιγραφόμενου με την απόφαση αυτή 
έργου και γενικά σε περίπτωση μη συμμόρφωσης του 
επενδυτή με τους όρους της παρούσας απόφασης και 
τις διατάξεις του ν. 2601/1998 εφαρμόζεται αναλογικά η 
διάταξη της παρ. 29 του άρθρου 6 του ν. 2601/1998. Η 
διάταξη αυτή εφαρμόζεται και αν διαπιστωθεί ότι έχουν 
υποβληθεί στην υπηρεσία ψευδή ή παραπλανητικά στοι¬ 
χεία ή ότι έχουν αποσιωπηθεί τέτοια στοιχεία, η γνώση 
των οποίων θα μπορούσε να οδηγήσει στον αποκλεισμό 
της υπαγωγής της επένδυσης στο ν. 2601/1998 ή θα 
οδηγούσε στο αποτέλεσμα να υπαχθεί η επένδυση στο 
ν. 2601/1998 με όρους διαφορετικούς από αυτούς που 
περιέχονται στην παρούσα απόφαση. 

3. Η επιστροφή των ενισχύσεων λόγω εφαρμογής των 
κυρώσεων της παρούσας απόφασης και του ν. 
2601/1998 γίνεται με τη διαδικασία είσπραξης δημοσίων 
εσόδων, τα δε επιστρεφόμενα ποσά προσαυξάνονται 
κατά το ποσό των νόμιμων τόκων από την εκάστοτε κα¬ 
ταβολή τους. Οι σχετικές αποδείξεις καταβολής των ενι¬ 
σχύσεων από το Δημόσιο αποτελούν τίτλο για τη βεβαί¬ 
ωση του χρέους από τη Δ.Ο.Υ.. Για την είσπραξη των 
οφειλών προς το Δημόσιο εφαρμόζονται οι διατάξεις 
περί εισπράξεως δημοσίων εσόδων. 

4. Κατά τα λοιπά ισχύουν οι διατάξεις του ν. 
2601/1998. 

Άρθρο 7 

Η ισχύς της παρούσας απόφασης αρχίζει από την κύ¬ 
ρωσή της με νόμο. 

Αθήνα, 9 Νοεμβρίου 2000 
ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

Χρήστος Πάχτας Αλέξανδρος Καλαφάτης» 




1158 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο δεύτερο 

Η ισχύς των διατάξεων του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. 
Παραγγέλλομετη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 7 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 9 Μαρτίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΟΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΙ.ςτ 
θ-ΓΠ3ίΙ: \Λ/θ5γΠ35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























